Vizêr şan verê awanîya BBC’yî ya ke paytextê Îngilîstanî Londra de ya de seba protestokerdişê tecrîdê serê Ocalanî  û paştdayîşê grevê vêşanîye çalakîyêk ameye viraştene.
Qiseykerdişan de bêvengîya televîzyonê BBC’yî ame rexnekerdene û seba ke wayîr bivejîyê dewletanê Ewropa rê vengdayîşî ameyî kerdene. Girseye verê awanîya BBC’yî de nêzdîyê 2 saetan vindete û pey cû vera îstasyonê Oxsford Cirsusî kewte rayîr. Çalakwanan çatrayîrê Oxford Circusî trafîkî rê pada û çalakîya roniştişî viraşte.
